 لاهور (ويب ڊيسڪ) قومي ڪرڪيٽ ٽيم جي هيڊ ڪوچ مصباح الحق چيو آهي ته شرجيل خان جي اسڪواڊ ۾ شموليت جو فيصلو سڀني گڏجي ڪيو. ورچوئل پريس ڪانفرنس ڪندي مصباح الحق چيو ته اهو تاثر درست ناهي ته شرجيل اسان جي مرضي بنا ٽيم ۾ آيو، سڀني گڏجي پلان ٺاهيو ته سندس بيٽنگ ۽ فٽنيس تي ڪيئن ڪم ڪرڻو آهي، پاڪستاني ٽيم جي اعلان ۽ شرجيل خان جي شموليت جو فيصلو گڏيل آهي. سندس چوڻ هو ته اسان ڪو سمجهوتو ناهي ڪيو، هر رانديگر جي فٽنيس معيار تي نظر آهي، شرجيل خان جي فٽنيس به جلد بهتر ٿي ويندي. اسپاٽ فڪسنگ ۾ سزا يافته رانديگر کي کيڏائڻ جي سوال تي مصباح الحق اهڙو قانون ٺاهي ڇڏيو ته فڪسنگ ۾ سزا يافته رانديگر ڪڏهن نه کيڏندو ته ان کي نه کيڏائينداسين.